«ҚР Жоғары оқу орындарындағы психологиялық қызметін дамыту» атты республикалық форум өтті
"«ҚР Жоғары оқу орындарындағы психологиялық қызметін дамыту» атты республикалық форум өтті" | "https://abai.kz/post/169428"
TITLE: «ҚР Жоғары оқу орындарындағы психологиялық қызметін дамыту» атты республикалық форум өтті
URL: https://abai.kz/post/169428
META: "«ҚР Жоғары оқу орындарындағы психологиялық қызметін дамыту» атты республикалық форум өтті" | "https://abai.kz/post/169428"
DATE: 01.06.2023
AUTHOR(s): Abai.kz
TOTAL WORDS: 216
TEXT: 2023 жылдың 30 мамыры күні «Психологиялық қызмет» секторының ұйымдастыруымен «ҚР ЖОО психологиялық қызметін дамыту» атты республикалық форум өтті. Форумды университетіміздің Басқарма Төрағасы-ректор Дархан Нұрланұлы алғы сөзбен ашып берді. Жоғары және жоғары оқу орнынан кейінгі білім комитетінің төрағасының орынбасары – Ақерке Абылайхан онлайн-зум арқылы қатысып, психологиялық қызметтің ЖОО жұмысындағы маңызын анықтап берді. Форумның басты мақсаты – еліміздегі жоғары оқу орындарындағы психологтарға студенттер арасында психологиялық жайлы орта қалыптастыруына ықпалдасу, психологиялық сектордың қызметін интеграциялау және мамандар арасында өзара тәжірибе алмасу. Форумға республикамыздың түкпір-түкпірінен 58 жоғары оқу орнынан 80-нен астам психологтар, профессор-оқытушылар және проректорлар қатысты. Іс-шараның бірінші бөлімінде «Психологиялық қызметтерді дамыту және интеграциялау перспективалары» тақырыбанда PhD, қауымдастырылған профессор, психология ғылымдарының доценті – Маншүк Асқарқызының оқыту-тренингі өтті. Маншүк Асқарқызы өз тәжірибесімен және де психологтарға қажетті, студент жастарды зерттеуге арналған әдістерімен бөлісті. Тренинг соңында университетіміздің әлеуметтік даму жөніндегі проректоры Шыңғыс Нұрланұлыны барлық қатысушыларға сертификат табыстады. Іс-шараның екінші бөлімінде «Психологиялық қызмет» секторының психологы Саида Досқарақызы университеттік «Психологиялық қызмет» секторының жұмысын таныстырды. Ал, психолог Алия Тулегеновна «Студенттердің психологиялық портреті» тақырыбында жүргізілген зерттеу жұмысымен бөлісті. Сондай-ақ, осы форумда психологтардың арнайы студенттер үшін басшылықтың қолдауымен, өздері құрастырған «Шабыттан» атты психологиялық дәптерінің тұсауы кесілді. Форум барысында ашық микрофон аясында қатысушылар бір-бірімен пікір алмасып, ортақ мәселелерді талқылап, профессор, психологтар өз ұсыныстарын айтты. Іс-шараның соңында, әр өңірден келген қатысушыларды Алматы қаласының мәдени-тарихи орындарына саяхат болды. «Психологиялық қызмет» секторы Abai.kz
